आज भागू रोड वाटर वर्क्स का कटेगा बिजली कनेक्शन
बकाया वसूली के लिए चला रखा है अभियान
पंजाबबिजली निगम की तरफ बकाया खड़े बिलों की वसूली के लिए बुधवार को भी मुहिम जारी रही। बिजली निगम की तरफ से बठिंडा में भागू रोड वाटर वर्क्स का बकाया खड़ा 2 करोड़ 84 लाख रुपए वसूल करने के लिए दिया 7 दिन का समय बुधवार को समाप्त हो गया। इसमें नगर निगम और वाटर सप्लाई विभाग ने बुधवार को 50 लाख रुपए की पहली किश्त भरने का आश्वासन दिया था लेकिन यह राशि आज नहीं भरने के कारण अब वीरवार को पावरकॉम भागू रोड वाटर वर्क्स का बिजली कनेक्शन काटेगा।
500 कनेक्शन इसी सप्ताह कटेंगे
पावरकाम पिछले 15 दिनों में पश्चिमी जोन से करीब 6 हजार डिफाल्टर घरेलू, सरकारी व्यवसायिक कनेक्शन काट चुका है। इसमें अब तक 8. 60 करोड़ रुपए की रिकवरी भी की गई है। बठिंडा जोन में बुधवार को 35 लाख रुपए की रिकवरी की गई जबकि फरीदकोट में 10 लाख, फिरोजपुर में 30 लाख मुक्तसर में 15 लाख रुपए वसूल किए गए है। पश्चमी जोन में पिछले एक साल से अब तक 58 हजार डिफाल्टरों की पहचान की गई है जबकि एक साल से डिफाल्टरों को करीब 53 करोड़ के नोटिस जारी किए गए है। वही पिछले पांच साल से अब तक डिफाल्टरों की संख्या 4.18 लाख है जिन्होंने निगम का 379 करोड़ रुपए देना है।
अफसरों का बंद होगा पानी
^बिजली निगम ने बकाया वसूली के लिए अभियान चला रखा है। वर्तमान में भागू रोड वाटर वर्क्स की तरफ सबसे ज्यादा बकाया राशि है जिसे भरने के लिए सात दिन का समय दिया गया था लेकिन इसमें किसी तरह की कार्रवाई नहीं की गई वही जेल प्रबंधन से भी वीरवार को बैठक करेंगे ताकि वह किश्तों में बकाया बिलों की वसूली करे। जोन में बिजली निगम 8 करोड़ से अधिक की रिकवरी करने में सफल रहा हरदीपसिद्धू, एक्सईएन, पंजाब पावर कार्पोरेशन
सेंट्रेल जेल: मेंनहीं काटा जाएगा अभी कनेक्शन: बठिंडामें मार्डेन गोविंदगढ़ सेंट्रल जेल की तरफ से बकाया खड़े बिजली के बिल की वसूली के लिए निगम ने वार्निंग नोटिस जारी किया था। इसमें अब राज्य गृह विभाग की तरफ से बिजली निगम को एडवाइजरी जारी की गई है कि राज्य में सुरक्षा के लिहाज से जेल काफी संवेदनशील है यहां बिजली का कनेक्शन काटने पर किसी तरह की अनहोनी होने की संभावना बन सकती है। इस स्थिति में जरूरी है कि जेल प्रबंधन से बात कर बकाया राशि जमा करवाने के लिए प्रयास किए जाए। इस एडवाइजरी के बाद अब बिजली निगम वीरवार को जेल प्रबंधन के साथ एडजस्टमेंट के लिए बैठक करेगा।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva